kardosdrur/scandi-wiki huggingface dataset:
Røsken

En røsken er et lille typografisk ornament, der kan benyttes i den løbende sats, men også kan anvendes alene eller kombineres til en mønstret baggrund.

Ordet røsken kommer af plattysk og betyder ”en lille rose”. Ornamentet var oprindelig også en stiliseret blomst eller et blad, men er senere udvidet til også at bestå af andre ornamenter. Røskner findes i forskellige stilarter og er gerne knyttet til en bestemt skrift. Udvalget er i dag meget stort. 

Røskner har været brugt i den løbende sats til at adskille to afsnit. Denne brug er sjælden i dag, hvor man benytter linjeskift og evt. en blank linje. En hel flade af røskner brugtes til at trykke en svagt farvet baggrund på papirer som f.eks. aktier. De kan sammensættes til at danne indramninger. Man kan have særlige røskner til hjørnerne. 

Det engelske ord for en røsken er en fleuron. 

Røskner findes i dag gerne i særlige dekorative fonte. Velkendt er Dingbats. En særlig kendt og meget benyttet røsken i dag er aldus-bladet, tegnet af eller til Aldus Manutius. Den kaldes også aldus-radisen.

Referencer

Eksterne henvisninger 

Bogtryk
Trykning og typografi
Fernando Chalana

Fernando Albino de Sousa Chalana (født 10. februar 1959 i Barreiro, Portugal, død 10. august 2022) var en  portugisisk fodboldspiller (kantspiller) og senere -træner.

Chalana spillede på klubplan primært hos Lissabon-storklubben Benfica, hvor han var tilknyttet i samlet 11 sæsoner, fordelt på to ophold. Han spillede også hos blandt andet Bordeaux i Frankrig. I tiden hos Benfica var han med til at vinde seks portugisiske mesteskaber og tre pokaltitler, mens hans hos Bordeaux vandt to Ligue 1-titler og to udgaver af Coupe de France.

Chalana spillede, mellem 1976 og 1988, 27 kampe for Portugals landshold, hvori han scorede to mål. Han var en del af det portugisiske hold, der nåede semifinalerne EM i 1984 i Frankrig, og spillede alle holdets fire kampe i turnerigen.

Titler 
Primeira Liga
 1976, 1977, 1981, 1983, 1984 og 1989 med Benfica

Taça de Portugal
 1980, 1981 og 1983 med Benfica

Portugal Supercup
 1980 og 1989 med Benfica

Ligue 1
 1985 og 1987 med Bordeaux

Coupe de France
 1986 og 1987 med Bordeaux

Frankrigs Supercup
 1986 med Bordeaux

Referencer

Eksterne henvisninger 
 

Fodboldspillere fra Portugal
Fodboldtrænere fra Portugal
Fodboldspillere fra S.L. Benfica
Fodboldspillere fra Girondins Bordeaux
Deltagere ved det europæiske mesterskab i fodbold 1984
Flyvestation Sigerslev

Flyvestation Sigerslev beliggende Mandehoved 9 er en tidligere flyvestation og kaserne på Stevns Klint nær Store Heddinge.

Flyvestationen og kasernen blev anlagt under den kolde krig for at servicere NIKE-batteriet i samme område, som også huser Stevnsfortet. Flyvestationen var hjemsted for 3. batteri/Flyverdetachement 533/Eskadrille 533.

Ekspropriation og opmåling for raketbatteriet i Sigerslev blev indledt i 1956. Det første spadestik for anlæggelsen af Ildlederområdet først (IFC) senere (FCA) ved Flagbanke syd for Mandehoved (navnet kommer af at klinten indtil år 1868 havde form som et mandshoved) og Afskydningsområde (LCA) syd for gården Louiseborg længere inde mod Store Heddinge blev taget den 1. oktober 1958.

I foråret 1959 påbegyndtes opførelsen af kasernen med indkvartering, kostforplejning og garage nord for IFC. Anlægget fremstår i gule mursten og med henholdsvis tegltage og flade tage. De to operative områder omfattede 7,6 hektar. Kaserneområdet blev indviet i februar 1961. Senere fulgte udbygningen med et garageområde. 

Den 28. februar 1983 blev NIKE-systemet taget ud af brug og flyvestationen nedlagt, og i marts 1985 blev selve kasernen nedlagt. Siden blev den anvendt som asylcenter af Dansk Røde Kors, og i 2014 blev den sat til salg af Freja ejendomme.

Kilder 
 Kalklandet 
 Mandehoved Kaserne hos Freja ejendomme 
 Missilerne ved Sigerslev 
 Eskadrille 533 NIKE 

Danmark under den kolde krig
Nedlagte kaserner i Danmark
Etableret i 1961
Ophørt i 1983
Nedlagte militære enheder fra Danmark
Flyvevåbnet
Bygninger, konstruktioner og anlæg i Stevns Kommune
Vermelhinho

Carlos Manuel Oliveiros da Silva eller bare Vermelhinho (født 9. marts 1959 i São João da Madeira, Portugal) er en tidligere portugisisk fodboldspiller (venstre kant).

Vermelhinho spillede hele sin karriere i hjemlandet, heriblandt syv sæsoner hos storklubben FC Porto. Her var han med til at vinde to portugisiske mesteskaber og én pokaltitel. Han stoppede sin karriere i 1995, i en alder af 36 år.

Vermelhinho spillede desuden to kampe for Portugals landshold, begge i 1984. Han var med i truppen til EM i 1984 i Frankrig, hvor portugiserne nåede semifinalen. Han kom dog ikke på banen i turneringen.

Titler 
Primeira Liga
 1985 og 1986 med FC Porto

Taça de Portugal
 1984 med FC Porto

Portugals Supercup
 1983 og 1984 med FC Porto

Referencer 

Fodboldspillere fra Portugal
Fodboldspillere fra FC Porto
Fodboldspillere fra S.C. Braga
Deltagere ved det europæiske mesterskab i fodbold 1984
Jorge Martins

Jorge Manuel Martins da Silva (født 12. august 1954 i Alhos Vedros, Portugal) er en tidligere portugisisk fodboldspiller (målmand).

Martins spillede hele sin 19 år lange karriere i hjemlandet. Her var han blandt andet tilknyttet Vitória Setúbal og Benfica. Med sidstnævnte vandt han The Double det portugisiske mesteskab og landets pokalturnering i 1981.

Martins nåede aldrig at spille en kamp for det portugisiske landshold. Alligevel var han med som reservemålmand i den portugisiske trup til både EM i 1984 i Frankrig og VM i 1986 i Mexico.

Titler 
Primeira Liga
 1981 med Benfica

Taça de Portugal
 1981 med Benfica
 1989 med Belenenses

Portugal Supercup
 1980 med Benfica

Referencer

Eksterne henvisninger 

Fodboldspillere fra Portugal
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Fodboldspillere fra S.L. Benfica
Odise Roshi

Odise Roshi (født 22. maj 1991 i Fier, Albanien) er en albansk fodboldspiller, der spiller for tyske FSV Frankfurt. Roshi spiller ofte på den højre side af kanten, men kan også spille som venstre kantspiller eller offensiv midtbanespiller.

Tidligere karriere 
Roshi blev født i Fier, og startede til fodbold i 1998 i den lokale klub, Apolonia Fier. Han var bl.a. til prøvetræning i den franske Ligue 1-klub Paris Saint-Germains ungdomshold. Han blev i 2008 rykket op på senior førsteholdet i Apolonia Fier som blot 16-årig.

Klubkarriere

KF Apolonia Fier 
Den 16-årige albaner etablerede sig efter en sæson på senior truppen, som fast mand på holdet. Han fik vist sit talent, og hjalp klubben med en topplacering i ligaen. De gode præstationer resulterede bl.a. i opringninger fra det albanske U17 landshold.

KS Flamurtari 
I 2009 skiftede Roshi til KS Flamurtati. Han spillede 53 kampe for klubben, og scorede 9 mål inden han skiftede til udlandet.

1. FC Köln 
I slutningen af 2010/11 sæsonen var Roshi jagtet af belgiske Anderlecht samt tyske FC Köln. Men det endte med, at Roshi den 19. maj 2011 skiftede til FC Köln.

Den 5. februar 2012 scorede Roshi sit første mål for Köln, efter at havde spillet blot 99 sekunder eftersom han blev skiftet ind i 72' minut. Han scorede sejrsmålet til 1-0 over FC Kaiserslautern.

FSV Frankfurt 
Efter at have været udlejet fra den 6. august 2012 til den 30. juni 2013, skiftede han permanent til FSV Frankfurt.

Personlige liv 
Roshi fik kælenavnet "Raketa", som på albansk betyder "raket". Dette kælenavn fik han efter at have løbet 30 meter på 3,7 sekunder i en test, da han spillede i FC Köln.

Eksterne henvisninger 
 Transfermarkt | Spillerinfo
 Scoresway | Spillerinfo

Fodboldspillere fra Albanien
Fodboldspillere fra 1. FC Köln
Fodboldspillere fra FSV Frankfurt
Deltagere ved det europæiske mesterskab i fodbold 2016
Mount Burnham

Mount Burnham er en af de højeste tinder (2.742 m) i San Gabriel Mountains  i det sydlige Californien, ca 100 km fra Los Angeles. Oprindeligt blev den kaldt West Twin, North Baldy Mountain; en af to tinder på en bjergkam. Den anden - East Twin (knap 1,5 km væk) - blev i 1931 kaldt Mount Baden-Powell efter Robert Baden-Powell, og i 1951 blev så West Twin ved en officiel ceremoni opkaldt efter Frederick Russell Burnham, den kendte stifinder og militære spejder, der i Afrika lærte B-P alt hvad han vidste om scoutcraft, og blev en stor inspirator for B-P i forbindelse med grundlæggelsen af spejderbevægelsen. 

I 1956 blev Mount Burnham føjet til listen over tinder over 5000 ft (1.524m) af the Hundred Peaks Sectionfra Sierra Club, en amerikansk græsrodsbevægelse, der bl.a. arbejder for naturbeskyttelse.
  
Den 85 km lange spejder-hike-rute the Silver Moccasin Trail, forbinder denne top med Mount Baden-Powell (højeste punkt på ruten), Throop Peak og Mount Hawkins.

Det meste af den noget åbne skov, der vokser på og omkring Mount Burnham består af en del forskellige arter fyrretræer. Af større dyr i området er der mest bighornfår og en sjælden gang imellem en puma.

Kilder 

Californiens geografi
Steder, bygninger og institutioner med relation til spejderbevægelsen
Armando Sadiku

Armando Sadiku (født 27. maj 1991 i Elbasan, Albanien) er en albansk fodboldspiller, der spiller for schweiziske FC Zürich. Han spiller primært i angrebet, men kan også bruges på begge sider af kanten.

Tidligere karriere 
Sadiku blev født i Elbasan som ligger i midten af Albanien. I sin ungdomskarriere spillede han bl.a. i Turbina Cërrik i et år, hvorefter han i 2008 blev rykket op på senior førsteholdet.

International karriere 
Som yngre, spillede Sadiku både for for Albaniens U19 og U21 landshold.

Den 29. februar 2012 blev Sadiku ringet op til en venskabskamp imod . Han fik dermed sin landsholdsdebut i den kamp, da Sadiku i 82' minut blev skiftet ind for en anden debutant, Edgar Çani.

Referencer

Eksterne henvisninger 
 

Fodboldspillere fra Albanien
Fodboldspillere fra FC Lugano
Fodboldspillere fra FC Zürich
Fodboldspillere fra Legia Warszawa
Deltagere ved det europæiske mesterskab i fodbold 2016
Herolind Shala

Herolind Shala (født 1. februar 1992 i Porsgrunn, Norge) er en norsk fodboldspiller med rødder fra Kosovo, der spiller for Vålerenga Fotball (2020).

Han spillede for Lyngby Boldklub i Danmark. Shala spiller primært på den offensive midtbane, men kan også bruges som på den venstre side af kanten.

Karriere 
Shala blev født i Porsgrunn som ligger i Telemark, Norge. Shala har spillet for Tollnes BK som yngre, og skiftede i 2008 til Notodden FK. Den 1. august 2011 skiftede Shala til Odd.

Han har både repræsenteret Norge på U17 landsholdet samt U21 landsholdet, men da han både blev ringet op af Albaniens & Norges U21 landstræner i maj 2013, ombestemte Shala sig, og valgte at repræsentere Albaniens U21 landshold i stedet, selvom handog havde spillet en enkel kamp for Norges U21 landshold. Han fik sin debut den 7. juli 2013 for det albanske U21 landshold.

Onsdag den 30. august 2017 blev Shala præsentret som ny spiller for Lyngby Boldklub.

Lørdag den 4. august 2018 flyttede Shala på en transfer til norske IK Start.

Referencer

Eksterne henvisninger 
 Odd BK's hjemmeside | Spillerinfo 

Fodboldspillere fra Norge
Fodboldspillere fra Albanien
Fodboldspillere fra Kosovo
Fodboldspillere fra Lyngby Boldklub
Fodboldspillere fra IK Start
António Lima Pereira

António José Lima Pereira (født 1. februar 1952 i Póvoa de Varzim, Portugal, død 22. januar 2022) var en  portugisisk fodboldspiller.

Pereira spillede i 11 sæsoner hos FC Porto, hvor han var med til at vinde fire portugisiske mesteskaber to pokaltitler samt Mesterholdenes Europa Cup i 1987.

Pereira spillede, mellem 1981 og 1984, 20 kampe for Portugals landshold. Han var en del af det portugisiske hold, der nåede semifinalerne EM i 1984 i Frankrig, og spillede alle holdets fire kampe i turneringen.

Titler 
Primeira Liga
 1979, 1985, 1986 og 1988 med FC Porto

Taça de Portugal
 1984 og 1988 med FC Porto

Portugal Supercup
 1981, 1983, 1984 og 1986 med FC Porto

Mesterholdenes Europa Cup
 1987 med FC Porto

UEFA Super Cup
 1987 med FC Porto

Intercontinental Cup
 1987 med FC Porto

Referencer

Eksterne henvisninger 
 

Fodboldspillere fra Portugal
Fodboldspillere fra FC Porto
Personer fra Póvoa de Varzim
Deltagere ved det europæiske mesterskab i fodbold 1984
Eurico Gomes

Eurico Monteiro Gomes eller bare Eurico (født 29. september 1955 i Santa Marta de Penaguião, Portugal) er en tidligere portugisisk fodboldspiller (midterforsvarer) og senere -træner.

Eurico spillede på klubplan hos samtlige de tre største klubber i Portugal, SL Benfica, Sporting Lissabon og FC Porto. Han vandt to portugisiske mesteskaber med alle tre klubber, og pokalturneringen Taça de Portugal med både Sporting og Porto. Han sluttede karrieren af med et ophold hos Vitória Setúbal.

Eurico spillede desuden 38 kampe og scorede ét mål for Portugals landshold. Han var en del af det portugisiske hold, der nåede semifinalerne EM i 1984 i Frankrig, og spillede alle holdets fire kampe i turnerigen.

Efter at have stoppet sin aktive karriere har Eurico gjort karriere som træner. Han har blandt andet stået i spidsen for Rio Ave og Paços Ferreira.

Titler 
Primeira Liga
 1976 og 1977 med Benfica
 1980 og 1982 med Sporting Lissabon
 1985 og 1986 med FC Porto

Taça de Portugal
 1982 med Sporting Lissabon
 1984 med FC Porto

Portugals Supercup
 1983, 1984 og 1986 med FC Porto

Mesterholdenes Europa Cup
 1987 med FC Porto

Referencer

Eksterne henvisninger 
 

Fodboldspillere fra Portugal
Fodboldtrænere fra Portugal
Fodboldspillere fra S.L. Benfica
Fodboldspillere fra FC Porto
Fodboldspillere fra Sporting Clube de Portugal
Deltagere ved det europæiske mesterskab i fodbold 1984
Henrik Danielsen

Henrik Danielsen (Født 23. januar 1966 i Nykøbing Falster) er en tidligere dansk, nu islandsk skakspiller og -træner. Han har spillet for Island siden 2006. Han opnåede titlen stormester i skak i 1996.

Danielsen er en de få skakspillere på stormesterniveau som ind imellem bruger Birds åbning (1. f2-f4). Han har tidligere haft en nu slettet kanal (krakkaskak) på Youtube med undervisningsvideoer hvor han kalder det sit Polar Bear System (engelsk for "isbjørnesystem").

Han har spillet i skakolympiaderne i 1992, 1994 og 1996 for Danmark, og i 2006, 2008 og 2012 for Island, hvor han samlet har opnået 30½ point i 55 partier (+21, =19, −15, 55,5 %).

Han vandt islandsmesterskabet i skak i 2009.

Danielsen aktuelle elo-rating er 2488 (juli 2014). Han højeste rating var 2545 i maj 2011.

Eksterne henvisninger 
 
 Danielsens Youtube-kanal Instruktive undervisningsvideoer, bl.a. om isbjørnesystemet (engelsk)

Referencer 

Skakstormestre fra Danmark
Henrik Danielsen
Personer fra Nykøbing Falster
Mile Jedinak

Mile Jedinak (født Michael John Jedinak, 3. august 1984) er en australsk tidlgere fodboldspiller, der spillede hos Aston Villa og for Australien. Han har (pr marts 2018) spillet 74 kampe for landsholdet. Jedinak er defensiv midtbanespiller.

Referencer

Eksterne henvisninger 

Fodboldspillere fra Australien
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Central Coast Mariners
Fodboldspillere fra Gençlerbirliği
Fodboldspillere fra Crystal Palace F.C.
Fodboldspillere fra Aston Villa F.C.
Personer fra Sydney
Sanne Salomonsen (1985-album)

Sanne Salomonsen er det tredje studiealbum fra den danske sangerinde Sanne Salomonsen. Albummet udkom i 1985 på Virgin. Det var hendes første album på kontrakt med selskabet, som hun var tilknyttet indtil musical-albummet Evita (2001). Hovedparten af musikken var skrevet af Sanne Salomonsen, mens teksterne var skrevet af artister som Anne Linnet, Alberte Winding, og Claus Flygare. Albummet udkom samme år i en international udgave med en blanding af de originale danskesprogede sange, og engelske oversættelser.

Spor

Kilder

Eksterne henvisninger 
Sanne Salomonsen på Discogs

Album fra 1985
Sanne Salomonsen-album
Frederico Rosa

Frederico Nobre Rosa eller bare Frederico (født 6. april 1957 i Castro Verde, Portugal, 17. februar 2019) var en portugisisk fodboldspiller (midterforsvarer).

Frederico spillede hele sin karriere i hjemlandet, heriblandt fire år hos Benfica i Lissabon og otte år hos Boavista i Porto. Med Benfica var han med til at vinde to portugisiske mesteskaber og tre pokaltitler. Han stoppede sin karriere i 1995, i en alder af 38 år.

Frederico spillede desuden 18 kampe og scorede fem mål for Portugals landshold. Han var med i landets trup til VM i 1986 i Frankrig, og spillede alle landets tre kampe i turneringen, hvor holdet blev slået ud efter det indledende gruppespil.

Titler 
Primeira Liga
 1981 og 1983 med Benfica

Taça de Portugal
 1980, 1981 og 1983 med Benfica

Portugals Supercup
 1980 med Benfic

Referencer

Eksterne henvisninger 
 

Fodboldspillere fra Portugal
Fodboldspillere fra S.L. Benfica
Deltagere ved verdensmesterskabet i fodbold 1986
Jaime Magalhães

Jaime Fernandes Magalhães (født 10. juli 1962 i Porto, Portugal) er en tidligere portugisisk fodboldspiller (midtbane).

Magalhaes tilbragte størstedelen af sin karriere hos FC Porto i sin hjemby, hvor han spillede i 15 sæsoner som senior. Her var han med til at vinde hele syv portugisiske mesteskaber, fire pokaltitler samt Mesterholdenes Europa Cup i 1987. I sidstnævnte spillede han hele kampen i finalesejren over Bayern München.

Magalhaes spillede desuden 20 kampe for Portugals landshold. Han var med i landets trup til VM i 1986 i Frankrig. Her spillede han to af landets tre kampe i turneringen, hvor holdet blev slået ud efter det indledende gruppespil.

Titler 
Primeira Liga
 1985, 1986, 1988, 1990, 1992, 1993 og 1995 med FC Porto

Taça de Portugal
 1984, 1988, 1991 og 1994 med FC Porto

Portugal Supercup
 1981, 1983, 1984, 1986, 1991 og 1994 med FC Porto

Mesterholdenes Europa Cup
 1987 med FC Porto

UEFA Super Cup
 1987 med FC Porto

Intercontinental Cup
 1987 med FC Porto

Referencer

Eksterne henvisninger 
 

Fodboldspillere fra Portugal
Fodboldspillere fra FC Porto
Personer fra Porto
Deltagere ved verdensmesterskabet i fodbold 1986
Le Touquet-Paris-Plage

Le Touquet-Paris-Plage også kendt som Le Touquet er en kommune i det franske departement Pas-de-Calais i regionen Hauts-de-France. Kommunen havde 4.538 indbyggere i 2011.

Byen var startby for den franske del af Tour de France 2014.

Eksterne henvisninger 

Byer i Pas-de-Calais
Tour de France-byer
Épernay

Épernay er en kommune i departementet Marne i regionen Champagne-Ardenne det nordøstlige Frankrig. Épernay er et underpræfektur i arrondissementet af samme navn.

I Épernay ligger hovedkontorerne for nogle af de største champagnemærker. Det gælder f.eks. for firmaerne Moët & Chandon, Pol Roger og Eugène Mercier, der har kontorer på den store gade Avenue de Champagne.

Épernay var Tour de France by i 1963, 2002, 2010 og 2014.

Referencer

Eksterne henvisninger 

Byer i Marne
Tour de France-byer
VM i orientering 2014

VM i orientering 2014 var den 31. udgave af verdensmesterskabet i orientering. Det blev afviklet mellem 5.−13. juli i de norditalienske regioner, Trentino-Sydtyrol og Veneto. Det var første gang, at verdensmesterskaberne afvikles i Italien. Det bliver første gang, at det nye mesterskabskoncept benyttes ved VM.

Resultater og medaljetagere

Herrer

Langdistance 
 Thierry Gueorgiou, , 1:34.45
 Daniel Hubmann, , 1:36.12
 Olav Lundanes, , 1:37.09

Mellemdistance 
 Olav Lundanes, , 38:12
 Fabian Hertner, , 38:30
 Oleksandr Kratov, , 38:46

Sprint  
 Søren Bobach, , 15.37,2
 Daniel Hubmann, , 15.39,3
 Tue Lassen, , 15.41,4

Stafet 
  (Jonas Leandersson, Fredrik Johansson, Gustav Bergman), 1:56:49
  (Fabian Hertner, Daniel Hubmann, Matthias Kyburz), 1:57:58
  (Frederic Tranchand, Francois Gonon, Thierry Gueorgiou), 1:58:03

Damer

Langdistance 
 Svetlana Mironova, , 1:19.44
 Tove Alexandersson, , 1:20.15
 Judith Wyder, , 1:20.34

Mellemdistance 
 Annika Billstam, , 37:03
 Ida Bobach, , 37:25
 Tove Alexandersson, , 37:27

Sprint  
 Judith Wyder, , 15.32,0
 Tove Alexandersson, , 15.43,9
 Maja Alm, , 15.45,7

Stafet 
  (Sara Luescher, Sabine Hauswirth, Judith Wyder), 1:51:11
  (Emma Klingenberg, Ida Bobach, Maja Alm), 1:51:32
  (Helena Jansson, Annika Billstam, Tove Alexandersson), 1:53:56

Mixed

Sprintstafet  
  (Rahel Friederich, Martin Hubmann, Matthias Kyburz, Judith Wyder), 59.04
  (Emma Klingenberg, Tue Lassen, Søren Bobach, Maja Alm), 59.07
  (Anastasija Tichonova, Gleb Tichonov, Andrej Chramov, Galina Vinogradova), 59.15

Referencer 

2014
Sport i Italien
Sport i 2014
Sophie Kinsella

Madeleine Sophie Wickham (født Madeleine Sophie Townley, 12. december 1969) er en engelsk forfatter, som skriver i chicklit-genren. Hun har skrevet flere vellykkede romaner, som Madeleine Wickham. og er bedst kendt for sit arbejde under pseudonymet Sophie Kinsella. De første to romaner i hendes bestseller Shopaholic-serie, The Secret Dreamworld of a Shopaholic og Shopaholic Abroad. som blev tilpasset i filmen Confessions of a Shopaholic med Isla Fisher.

Forfattere fra Storbritannien
Engelsksprogede forfattere
Wendi McLendon-Covey

Wendi McLendon-Covey (født 10. oktober 1969) er en amerikansk skuespiller og producer. Hun er bedst kendt for sin rolle som Beverly Goldberg i The Goldbergs (2013-).

Filmografi

Referencer

Eksterne henvisninger 

 

Skuespillere fra Californien
VM i orientering 2018

VM i orientering 2018 bliver den 35. udgave af verdensmesterskabet i orientering. Det kommer til at foregå i Letland, hvor sprintdistancen er henlagt til hovedstaden Riga, mens de resterende distancer vil blive afviklet omkring byen Sigulda, der ligger 53 km øst for Riga.

Historie

Ansøgning og tildeling af værtskab 
Efter at det Internationale Orienterings-Forbund (IOF) valgte at udskyde den oprindelige ansøgningfrist fra 1. januar 2014 til den 15. marts 2014, havde det lettiske forbund ved fristens udløb indgivet deres ansøgning om værtskab. På IOF's generalforsamling den 10. juli 2014 under VM i 2014, blev værtskabet tildelt til det lettiske forbund.

Referencer 

2018
Sport i 2018
Sport i Letland
Kim Pedersen

Kim Pedersen (født 1978) er en dansk fodboldspiller, der i perioden fra 1998-2004 spillede 71 kampe og scorede 2 mål for Næsby Boldklub.  
Han repræsenterede klubben i Kvalifikationsrækken ( 3. Division), Danmarksserien og 2. division.  
Han deltog i Næsbys største hjemmebanenederlag i DBU regi 1998, hvor man tabte 1-7.  Dette var samtidig Kims debut, hvor han faktisk bragte Næsby Boldklub foran 1-0  Samme år deltog han også i klubbens største hjemmebanesejr på 9-2 over Herlev http://www.danskfodbold.com/klub_dm.php?DMHoldID=105201
.  Kim Pedersen stoppede på divisionsniveau i 2004 grundet studier.

Fodboldspillere fra Danmark